— Талент музыкі мне перадаўся ад таты. Яшчэ да школы хацеў мяне навучыць іграць на скрыпцы: прывязваў мае пальцы да сваіх і так вадзілі па струнах. Мяне вабіў больш баян, які быў у нашых суседзяў Рагоўскіх. Хоць інструмент здаваўся цяжкім, але яго настойліва прыносіла дадому. Задачай нумар адзін лічыла для сябе разабрацца: як гэта можна абяднаць правую і левую рукі, каб атрымалася гармонія. Нейкім чынам навуку адужыла. У старэйшых класах тата ўжо браў мяне на вяселлі граць на баяне. Мама яго ўшчувала, каб мне, шчуплай, дапамагаў несці нялёгкі інструмент.